recursal/SuperWikiNEXT-32B huggingface dataset:
சார்கண்டின் ராஞ்சி மாவட்டத்தில் வீர் இயாத்ரா பகத்தின் சிலை
**தானா பகத்துகள் *(*Tana Bhagats)** இந்தியாவின் சார்கண்டு மாநிலத்தில் உள்ள ஒரு பழங்குடி சமூகத்தைச் சேர்ந்தவர்களாவர். இவர்கள் 1914 ஆம் ஆண்டு முதல் 1920 ஆம் ஆண்டு வரை நிகழ்ந்த இந்திய விடுதலை வரலாற்றுடன் இணைந்த தானா பகத் இயக்கத்துடன் தொடர்புடையவர்களாவர்.

உருவாக்கம்
----------

தானா பகத்துகள் ஒவரான் புனிதர்களான இயாத்ரா பகத்து மற்றும் துரியா பகத் ஆகியோரால் உருவாக்கப்பட்டனர். ராஞ்சியில் உள்ள கும்லாவைச் சேர்ந்த இயாத்ரா பகத்து, ஓவரான் சமூகத்திலிருந்து குறிப்பிடத்தக்க வகையில் வேறுபட்ட தானா பிரிவான ஒரு புதிய பிரிவை நிறுவ தெய்வீகமாக நியமிக்கப்பட்டதாக அறிவித்தார். பகான் (ஓவரான் பாதிரியார்) மற்றும் *மக்தோ* (மதச்சார்பற்ற விவகாரங்களில் கிராமப் பிரதிநிதி) ஆகியோரின் பாரம்பரிய தலைமையை எதிர்ப்பதன் மூலமும், ஆவி வழிபாடு மற்றும் தியாகம் செய்யும் நடைமுறைகளை நிராகரிப்பதன் *மூலமும் தானாக்கள்* ஓவாரான் சமூகத்தை மறுசீரமைக்க முயன்றனர். இதற்கு முந்தைய கட்டத்தில் இது குருக் தர்மம் என்று அழைக்கப்பட்டது. குருக் என்பது ஓவரான்களின் மூல மதம் ஆகும்.

இயக்கம்
-------

தானா பகத்துகள் ஆங்கிலேயர்களால் விதிக்கப்பட்ட வரிகளை எதிர்த்தனர் மற்றும் காந்தியின் சத்தியாக்கிரக இயக்கத்திற்கு முன்பே இவர்கள் சத்தியாகிரகத்தை நடத்தினர். சமீன்தார்கள், பனியாக்கள் (பணக்காரர்கள்), கிறித்துவ அமைப்புகள், முசுலிம்கள் மற்றும் பிரித்தானியா அரசை எதிர்த்தனர். தானா பகத்துகள் மகாத்மா காந்தியைப் பின்பற்றுபவர்களாகவும் அகிம்சையில் நம்பிக்கை கொண்டவர்களாகவும் இருந்தனர்.

நூற்றாண்டு விழா
---------------

இயக்கத்தின் 100 ஆண்டுகளைக் கடைப்பிடிக்கும் வகையில், கும்லா மாவட்டங்களைத் தவிர, ராஞ்சி, லோகர்டகா, லதேகார் மற்றும் சத்ரா ஆகிய பகுதிகளைச் சேர்ந்த தானா பகத்துகள் பங்கேற்ற கொண்டாட்டம் நடைபெற்றது.

மேற்கோள்கள்
-----------

1. 1 2  "Tana Bhagats want early solution to their problems - Times of India". *தி டைம்ஸ் ஆஃப் இந்தியா*.
2. 1 2 3  Dasgupta, Sangeeta (1999-02-01). "Reordering a World: The Tana Bhagat Movement, 1914-1919" (in en). *Studies in History* **15** (1): 1–41. doi:10.1177/025764309901500101. பன்னாட்டுத் தர தொடர் எண்:0257-6430.
3. ↑  "Oraon Tana Vagat Movement - Banglapedia". *en.banglapedia.org* (ஆங்கிலம்). 2017-08-05 அன்று பார்க்கப்பட்டது.
|  |
| --- |
|  |
|  **ஈழப் போராட்டகாரணங்கள்** |
| தனிச் சிங்களச் சட்டம் |
| பெளத்தம் அரச சமயமாக்கப்படல் |
| இலங்கைக் குடியுரிமைச் சட்டம் |
| கல்வி தரப்படுத்தல் சட்டங்கள் |
| திட்டமிட்ட சிங்கள குடியேற்றம் |
| அரச பயங்கரவாதம் |
| யாழ் பொது நூலகம் எரிப்பு |
| சிங்களமயமாக்கம் |
| வேலைவாய்ப்பில் இனப்பாகுபாடு |
| சிங்களப் பேரினவாதம் |
| ஆட்கடத்தல்களும் காணாமல் போதல்களும் |
| அரச சித்திரவதை |
| பாலியல் வன்முறை |
| இலங்கைத் தமிழர் இனவழிப்பு |
| இலங்கையில் மனித இனத்துக்கெதிரான குற்றங்கள்

---

 |
| இலங்கை இனப்பிரச்சினைக் காலக்கோடு |
| * பா
* உ
* தொ
 |

இலங்கையில் போர்த்துக்கீசர், ஒல்லாந்தர், பிரித்தானியர் போன்றோரின் ஆக்கிரமிப்பு நிலங்களை கவர்ந்து (அபகரித்து) தமது இனக் குழுமங்களை இலங்கையில் குடியேற்றும் திட்டமானதாக இருக்கவில்லை. அவர்களது நோக்கம் வேறானது. ஆனால் அதற்கு முற்பட்ட காலங்களில் தமிழர் நிலங்களை கவர்ந்து கொள்ளும் (அபகரிப்புச் செய்யும்) பலத் திட்டங்கள் சிங்கள இனத்தால் வெவ்வேறு காலகட்டங்களில் நிகழ்ந்தே உள்ளன.

தமிழர் வாழ்ந்து, ஆட்சி செய்த பல நிலங்கள் இன்று சிங்களப் பகுதிகளாக (பிரதேசங்களாக) தோற்றம் பெற்றுள்ளன. எடுத்துக்காட்டு கதிர்காமம், தம்பலகாமம் போன்றன ஒரு காலகட்டங்களில் தமிழரால் ஆட்சி செய்தப் பகுதிகளாகும். எல்லாளன் துட்டைக்கைமுனு போர் நடந்த அநுராதபுரமும் ஒரு காலத்தில் தமிழ் அரசன் எல்லாளனின் ஆட்சிப் பகுதியாகவே (பிரதேசமாகவே) இருந்தது.

நிலத்தை வலிந்து கவரும் திட்டங்கள்
---------------------------------

பிரித்தானியரின் வெளியேற்றத்தின் பின்னும் இந்த சிங்கள இனத்தின் நிலக் கவர்வுத் திட்டம் பல்வேறு சூழ்ச்சிகளாலும், தந்திரவழிகளாலும், திட்டமிட்டக் குடியேற்றங்களாலும் தமிழர் நிலம் சிங்களர் நிலமாக்கப்பட்டது."

இதனால் தமிழ் இன மக்கள் தொகை குறைந்தும் சிங்களவர் மக்கள் தொகையும் பெருகும் நிலை ஏற்படுத்தப்பட்டது. படிப்படியாக பலப் பூர்வீகத் தமிழரின் நிலங்கள் சிங்களவர் நிலங்களாக மாறத்தொடங்கியது. பல ஊர்களின் தமிழ் பெயர்கள் சிங்களப் பெயர்களாகின.

இத்திட்டங்கள் 1980 களில் படித்த மாணவர்களை கிளர்ந்தெழ வைத்தது. அது ஆயுத போராட்ட வடிவங்களாக மாறியது. அது வளர்ந்து வெவ்வேறு சிறிலங்கா அரசிற்கும் விடுதலைப் புலிகளிற்குமான பெரும் போராகியது. இந்தப் போராட்டத்தைப் பற்றி உலகில் பலத்தரப்பட்டோரிடமும் பலத்தரப்பட்ட கருத்துக்கள் நிலவுகின்றன. ஆனால் இது இலங்கை அரசின் சிங்கள இனப் பரம்பலை ஏற்படுத்துவதற்கான தமிழர் நில அபகரிப்பு (வலிந்து கவர்தல்) போராகும்.

பெரும்பான்மையான இலங்கைத் தமிழர்கள் தமது பூர்வீக தாயகத்தை மீட்க வெவ்வேறு வழிகளிலும் முயன்றும் பங்களித்தும் வருகின்றனர். புலம்பெயர்ந்த நாடுகளில் வெவ்வேறு அழுத்தங்களுக்கும் மத்தியிலும் தமது தாயக மீட்புக்கான ஆதரவு தெரிவித்து வருகின்றனர்.

தமிழகத் தமிழர்களின் ஆதரவு
-------------------------

இலங்கையில் தமிழ் இன அழிப்பை எதிர்த்தும், தமிழரின் பாரம்பரிய நில அபகரிப்புக்கும் எதிராக தமிழகத்தில் இருந்து ஆதரவு குரல்களை பலர் எழுப்பி வருகின்றனர். இன்றைய இலங்கை சிங்கள அரசின் போர் நடவடிக்கை எதிராகவும் தமிழகத்திலும் பல்வேறு போராட்டங்கள் தொடர்கின்றன.

மேற்கோள்கள்
-----------

1. ↑  தமிழர் நிலங்களின் சிங்கள இனப்பரம்பல் புள்ளிவிபரம்

* தமிழர் நிலங்களின் சிங்கள இனப்பரம்பல் புள்ளிவிபரம்

வெளியிணைப்புகள்
---------------

* நொச்சி போர் எழுப்பிய சிந்தனைகள்
| * பா
* உ
* தொ
மேற்குப் போர்முனை |
| --- |
| **1939**
போலிப் போர் – சார் படையெடுப்பு – ஹெலிகோலாந்து பைட்
**1940**
லக்சம்பர்க் – நெதர்லாந்து – (ஆக் – ராட்டர்டாம் – சீலாந்து – ராட்டர்டாம் பிளிட்ஸ்) – பெல்ஜியம் – (எபென் எமேல் – ஹன்னூட் – ஜெம்புளூ ) – பிரான்சு – (செடான் – ஆரஸ் – லீல் – கலே – *பவுலா* – டன்கிர்க் – டைனமோ – இத்தாலியின் பிரான்சு படையெடுப்பு) – பிரிட்டன் – சீலயன்
**1941–1943**
செர்பெரஸ் – சென் நசேர் – டியப் – 
**1944–1945**
ஓவர்லார்ட் – டிராகூன் – சிக்ஃபிரைட் கோடு – மார்கெட் கார்டன் – (ஆர்னெம்) – ஊர்ட்கென் – ஓவர்லூன் – ஆஹன் – ஷெல்ட்  – பல்ஜ் – பிளாக்காக் நடவடிக்கை – கொல்மார் இடைவெளி – ஜெர்மனி மீதான இறுதிப் படையெடுப்பு – ஐரோப்பாவில் இரண்டாம் உலகப் போரின் முடிவு
**மேல்நிலை உத்திப் போர்த்தொடர்கள்**
தி பிளிட்ஸ் – ரைக்கின் பாதுகாப்புக்கான வான்போர் – அட்லாண்டிக் சண்டை |

| * பா
* உ
* தொ
**ஜெர்மானியப் படையெடுப்பு** |
| --- |
| வெரிடபிள் - கிரெனேட் - பிளண்டர் - வார்சிட்டி - ரூர் இடைப்பகுதி |

**கிரெனேட் நடவடிக்கை** (*Operation Grenade*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு போர் நடவடிக்கை. இது ஜெர்மானியப் படையெடுப்பின் ஒரு பகுதியாகும். இந்த நடவடிக்கை வெரிடபிள் நடவடிக்கையின் ஒரு பகுதியாகத் திட்டமிடப்பட்டது. 

1945 பெப்ரவரி முதல் வாரம் நேச நாட்டுப் படைகள் ஜெர்மனியின் மேற்கு திசையிலிருந்து அதைத் தாக்கின. இத்தாக்குதலுக்கு நேசநாட்டு ஐரோப்பிய முதன்மைத் தளபதி டுவைட் டி. ஐசனாவர் ஒரு பரந்த முனையில் ஜெர்மனியின் மேற்கு எல்லையெங்கும் தாக்க வேண்டுமென்று திட்டமிட்டிருந்தார். அத்திட்டத்தின் பகுதியாக ஜெர்மனியின் வடமேற்கு எல்லையில் பிரிட்டானிய ஃபீல்டு மார்ஷல் பெர்னார்ட் மோண்ட்கோமரி தலைமையிலான நேச நாட்டு 21வது ஆர்மி குரூப் ஒரு பெரும் கிடுக்கிப்பிடித் தாக்குதலை (pincer encirclement) நடத்துவதாக இருந்தது. இக்கிடுக்கி வியூகத்தின் தெற்குக் கரம் 9வது அமெரிக்க ஆர்மியாக இருந்திருக்க வேண்டும். ஆனால் தெற்குக் கிடுக்கிக் கரம் தாக்கத் திட்டமிட்டிருந்த பகுதிகள் ரூர் ஆற்றின் குறுக்கே அமைந்திருந்த அணைகளை ஜெர்மானியப் படைகள் திறந்து விட்டதால் வெள்ளக்காடாயின. இதனால் வடக்குக் கிடுக்கிப் படைப்பிரிவுகள் மட்டும் திட்டமிட்ட படி முன்னேறின. இரு வாரங்கள் கழித்து பெப்ரவரி 23ம் தேதி வெள்ளம் வடிந்தபின் 9வது ஆர்மியால் முன்னேற முடிந்தது. திட்டமிட்டபடி மியூசே ஆற்றுக்கும் ரைன் ஆற்றுக்கும் இடைப்பட்ட பகுதிகளை நேசநாட்டுப் படைகள் கைப்பற்றின. இந்த இருவாரங்களில் இப்பகுதியில் நிறுத்தப்பட்டிருந்த ஜெர்மானியப் படைப்பிரிவுகள் ரைன் ஆற்றைக் கடந்து பின் வாங்க ஜெர்மானிய மேற்கு முனைத் தளபதி ஃபீல்டு மார்ஷல் கெர்ட் வான் ரன்ட்ஸ்டெட் ஹிட்லரிடம் அனுமதி கோரினார். ஆனால் ஹிட்லர் இருந்த இடத்திலிருந்தே இறுதிவரை போராடும்படி உத்தரவிட்டார். இதனால் சுமார் மூன்று லடசத்துக்கும் மேற்பட்ட ஜெர்மானியப் படைகள் பத்திரமாகத் தப்பிச் செல்லும் வாய்ப்பு நழுவியது. இதனால் அடுத்து நிகழ்ந்த சண்டைகளில் ஜெர்மானியர்களுக்கு பெரும் இழப்புகள் ஏற்பட்டன.
**சிங்கிகுளம்** (*Singikulam*) என்பது திருநெல்வேலி மாவட்டம் நாங்குநேரி வட்டத்தில் களக்காடு ஒன்றியத்திற்குட்ட கிராமம். இது சுமார் ஈராயிரம் ஆண்டுகள் பழமையானதாக உள்ளது என இங்கு நடத்தப்பட்ட ஆய்வுகள் தெரிவிக்கின்றன. இங்கு சமணர்களும், சைவர்களும், வைணவர்களும், பின்னாளில் இசுலாமியரும், கிறித்தவரும் வாழ்ந்தனர். மேலும் பல்வேறு தொழில்கள் செய்து வந்த தொழிலாளர்கள் வர்க்கம் நிறைந்தது இக்கிராமம். ஏனெனில் சிங்கிகுளம் அக்கால நெல்லை மாவட்டத்தில் இருந்த தொழில் நகரங்களுள் ஒன்றாக விளங்கியது என இங்குள்ள கோவில்களில் காணப்படும் கல்வெட்டுக்கள் அறிவிக்கின்றன.

### பெயர்க்காரணம்

சிங்கிகுளத்தின் பழைய பெயர் **இராஜராஜபுரம்** என்பதாகும். இங்குள்ள வரதராஜபெருமாள் கோவில் மூலவர் ராஜராஜவிண்ணகபெருமான் என்ற பெயரைத் தாங்கியவராக விளங்கியதால் அதனை முன்னிருத்தி இக்கிராமம் இராஜராஜபுரம் என அழைக்கப்பட்டது[]. இது வைணவர்களின் அதிகாரம் உயர்ந்த நிலையில் இருப்பதைக் காட்டினாலும் அதன்பின் சைவர்கள் நிலை ஓங்கியது. அதனால் "சிங்கிதேவன்" என அழைக்கப்பட்ட சிவபெருமானின் பெயரில் சிங்கிமாநகர் என்றும் சிங்கிகுளம் என்றும் வழங்கப்பட்டு வருகிறது.[]

சிங்கிகுளம் ஜினகிரி மலை
-----------------------

நெல்லை மாவட்டம் நாங்குநேரி வட்டத்தில் அமைந்துள்ள சிங்கிகுளம் கிராமம் ஈராயிரம் ஆண்டுகள் பழமையானது ஆகும். இங்கு கிபி 2 மற்றும் 3 ஆம் நூற்றாண்டுகளிலிருந்து சமண மதம் இருந்துள்ளது. அங்குள்ள 5 கிமீ சுற்றளவு கொண்ட பாறைக் குன்று அப்பகுதி மக்களால் மலை என அழைக்கப்படுகிறது. அம்மலையில் ஏராளமான சமணத் துறவியர் வாழ்ந்ததுள்ளனர். அதற்கு ஆதாரமாக அம்மலையில் அமைந்துள்ள கோவிலில் சமணர் திருவுருவம், பாழிகள், பாண்டிய மன்னர்களின் கல்வெட்டு ஆதாரங்கள் ஆகியன உள்ளன.

சிங்கிகுளம் அருகில் உள்ள களக்காட்டு மலையில் காணப்படும் ஒருவகை குரங்கின் வால் சிங்கத்தின் வால் போன்றுள்ளது. இக்குரங்கு சிம்மவால் குரங்கு எனக் குறிப்பிடப்படுகின்றது.சிங்கவால் குரங்கு ஒன்று சிங்கிகுளத்தின் அருகில் உள்ள குளத்தில் நீர் குடிக்கும்பொழுது அதன் வாலினைமட்டும் பார்த்துவிட்டு சிங்கம் எனக்கூறிவிட்டனர்.அதனால் சிங்கம் காத்தகுளமானது.அதுவே காலப்போக்கில் சிங்கிகுளமாகியது.

மருத்துவ குணமிக்க நீர்ச்சுணைகள்
-------------------------------

சுமார் 500 அடி உயரத்தில் அமைந்த அம்மலையில் பெரிய ஆலமரங்களும் மருத்துவ குணம் நிறைந்த நீர்ச்சுனைகளும் உள்ளனர். அதிலுள்ள தண்ணீர் மிகவும் சுவையானதாகவும் வற்றாததாகவும் உள்ளது. சமர்கள் காலத்தில் இந்த மலை ஜினகிரி மலை என அழைக்கப்பட்டது.[] ஜினர், கிரி என்ற வடமொழி சொற்கள் முறையே சமணர்களையும் மலையையும் குறிப்பதாகும். சமணர் மலை என பொருள் பட ஜினகிரி என அழைக்கப்பட்டது.

உசாத்துணை
---------

1. ↑  சிங்கிகுளம் கிராம வாழ்வியல் சமூகவியல் ஒரு பார்வை (2003). *சிங்கிகுளம் கிராம வாழ்வியல் சமூகவியல் ஒரு பார்வை*. ம.சு.பல்கலைக்கழம், திருநெல்வேலி.
**உஜ்ஜெனியா** (Ujjainiya) ( **உஜ்ஜெய்னி** என்றும் உச்சரிக்கப்படுகிறது) என்பது பீகார் மாநிலத்தில் வசிக்கும் ஒரு இராஜபுத்திர குலமாகும். 

இடைக்கால பீகாரின் அரசியல் வரலாற்றில் அவை முக்கிய பங்கு வகித்ததாகக் கருதப்படுகிறது. அவற்றின் பல கோட்டைகள் மேற்கு பீகாரின் முந்தைய சாகாபாத் மாவட்டத்தில் நிறுவப்பட்டுள்ளன. அவற்றில் குறிப்பிடத்தக்கவை தும்ரான் இராச்சியமும், ஜகதீசுபூருமாகும்.  அவர்களின் வாய்வழி பாரம்பரியம் 19 ஆம் நூற்றாண்டின் தவாரிக்-இ-உஜ்ஜைனியா என்ற புத்தகத்திற்குள் உள்ளது. இதன்படி, அவர்கள் தங்கள் வம்சாவளியை உஜ்ஜைனியில் கண்டுபிடித்துள்ளனர். அங்கு பர்மர் ராஜ்புத் மன்னர்கள் தங்கள் நிலங்களை பழங்குடி மக்களால் ஆக்கிரமிக்கும் வரை ஆட்சி செய்தனர். பீகாரில் குடியேறிய பின்னர், உள்ளூர்வாசிகள் அவர்களை உஜ்ஜினியா என்று குறிப்பிடத் தொடங்கினர். அவர்கள் தங்களை உஜ்ஜினியா பர்மர்கள் *என்று* அழைக்கிறார்கள்.

தோற்றம்
-------

நிச்சயமாக 17 ஆம் நூற்றாண்டில், அவர்கள் தங்கள் வரலாற்றைப் பதிவு செய்யக் கருதும் ஒரு உரையில் ஆவணப்படுத்தப்பட்டிருப்பது போலவும், ஒருவேளை 14 ஆம் நூற்றாண்டின் முற்பகுதியில், உஜ்ஜீனியா பர்மர் ராஜ்புத்திரர்கள் தங்களை மால்வாவில் உள்ள உஜ்ஜைனின் அரச குடும்பத்துடன் தொடர்புடையவர்கள் என்று நம்பினர். 19 ஆம் நூற்றாண்டில் *தவாரிக்-இ-உஜ்ஜனியா* என்ற புத்தகத்தில் எழுதப்பட்டதைப் போல, உஜ்ஜனியாவின் வாய்வழி பாரம்பரியம், அரச உறவின் ஒத்த கூற்றைக் கூறுகிறது. இந்த ஆவணத்தில் ஒரு குடும்ப மரம் உள்ளது, இது பர்மர் மன்னர், பெரிய போஜ ராஜன் பர்மரை பீகாரில் உள்ள சில உஜ்ஜினியா தலைவர்களுடன் நேரடியாக இணைப்பதாகக் கூறுகிறது. 

17 ஆம் நூற்றாண்டில், இவர்கள் ராஜஸ்தானின் ராஜபுத்திரர்களால் பர்மர் ராஜபுத்திரர்களாக அங்கீகரிக்கப்பட்டனர். ராஜஸ்தானி பார்டிக் கியாட்டில் இடம் பெற அனுமதிக்கப்பட்டனர்.

ஆளுமைகள்
--------

* வீர் குன்வர் சிங்
* ராஜா கொரில் சிங்
* பாபு அமர் சிங்
* பாபு உத்வந்த் சிங்
* ராஜா நாராயண மால்

மேலும் காண்க
------------

* கன்வாரியா ராஜ்புத்
* பாபு சாஹேப்

மேற்கோள்கள்
-----------

1. ↑  Ahmad, Imtiaz (2008). "State Formation and Consolidation under the Ujjainiya Rajputs in Medieval Bihar: Testimony of Oral Traditions as Recorded in the *Tawarikh-i-Ujjainiya*". in Singh, Surinder; Gaur, I. D.. *Popular Literature And Pre-Modern Societies In South Asia*. Pearson Education India. பக். 76–77. பன்னாட்டுத் தரப்புத்தக எண்:978-81-317-1358-7.. பார்த்த நாள்: 2 January 2012.
2. ↑  Rajiva Nain Prasad (1968). "The Role of Ujjainiya Rajputs in the Political History of Bihar". *Proceedings of the Indian History Congress* **30**: 167–177.
3. ↑  Brahmadeva Prasad Ambashthya (1961). "Tradition and Genealogy of the Ujjainiyas in Bihar". *Proceedings of the Indian History Congress* **24**: 351–352.
யாதாயினுமொரு பொருளின் உற்பத்திச் செயன்முறையின் போது அல்லது ஒரு வேதியியல் தாக்கச்செயற்பாட்டின் போது அதன் இடைநடுவில் அல்லது முடிவில் தோன்றும் முதன்மை உற்பத்திப்பொருள் அல்லாத ஏனைய விளைபொருள்கள் **பக்கவிளைபொருள்கள்** எனப்படும். பக்கவிளைபொருள்கள் பயன்பாடுடையாதாகவோ, சந்தைப் பெறுமதி கொண்டதாகவோ அல்லது பயனற்ற கழிவாகவோ இருக்கலாம்.

அனைத்துலக சக்தி முகவரகம (International Energy Agency) வாழ்க்கை வட்டப் பகுப்பாய்வு வரைவிலக்கணத்தில் பின்வரும் விடயங்களைக் குறிப்பிடுகின்றது.

... முதன்மை உற்பத்தி, துணை உற்பத்தி (முதன்மை உற்பத்திக்கு நிகரான வருமானத்தை தருவது) பக்கவிளைபொருள் (சிறிதளவு வருமானத்தைத் தருவது), கழிவு உற்பத்தி (மிகச்சிறிய வருமானம் அல்லது வருமானம் தராதது).

சில பக்க விளைபொருள்கள்
----------------------

### விலங்கு மூலம்

குருதி உணவு- விலங்குகள் அறுக்கும் மடுவங்களில் உற்பத்தியாக்கப்படுவது.
இறக்கைகள்- கோழி முதலான பறவைகள் அறுக்கப்படுதல்
விலங்கு உரம்- விலங்கு வளர்ப்பின் போது
### தாவர மூலங்கள்

குருனல், தவிடு - தானியங்கள் உமி நீக்கப்படும் போது
வைக்கோல்- தானிய அறுவடையின் போது

மேற்கோள்கள்
-----------

1. ↑  "BIOMITRE Technical Manual, Horne, R. E. and Matthews, R. November 2004" (PDF). 2011-07-26 அன்று மூலம் (PDF) பரணிடப்பட்டது. 2012-05-30 அன்று பார்க்கப்பட்டது.
**சயின்சு & சொசைட்டி** *(Science & Society)* என்பது ஒரு மார்க்சீய இதழாகும். மார்க்சிய சிந்தனை மற்றும் பகுப்பாய்வுகளுக்கு முக்கியத்துவம் கொடுத்து இவ்விதழ் வெளியிடப்படுகிறது. மார்க்சிய புலமைப்பரிசிலின் மதிப்பாய்வு செய்யப்பட்ட ஒரு கல்வி இதழாக இது கருதப்படுகிறது. 

பொருளாதாரம், விஞ்ஞானத்தின் தத்துவம், வரலாற்றின் வரலாறு, பெண்கள் தொடர்பான ஆய்வுக்கட்டுரைகள், இலக்கியம், கலைகள் மற்றும் பிற சமூக அறிவியல் துறைகளை மார்க்சிய பார்வையில் நோக்கும் படைப்புகளை இவ்விதழ் உள்ளடக்கியது ஆகும். சமூக மற்றும் அரசியல் கோட்பாட்டை உள்ளடக்குவதுடன் இவ்விதழ் முதல் தரமான வரலாற்று ஆராய்ச்சிகளையும் உள்ளடக்கி வெளிவருகிறது.

வரலாறு
------

இந்த பத்திரிகை முதன்முதலில் 1936 இல் நிறுவப்பட்டது. கில்ஃபோர்ட் பதிப்பகம் பத்திரிகையை வெளியிட்ட்து. புரூக்ளின் கல்லூரியைச் சேர்ந்த டேவிட் லைப்மேன் பத்திரிகையின் முதன்மை ஆசிரியராகப் பணிபுரிந்தார் .

மேற்கோள்கள்
-----------

1. ↑  "Editorial board". *Science & Society: A Journal of Marxist Thought and Analysis*. Guilford Press. 26 February 2015 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்
**சீன சண்டைக் கலைகள்** எனவும் மாண்டரின் மொழியில் **வூசு** (எளிய சீனம்: 武术; மரபுவழிச் சீனம்: 武術; பின்யின்: *wǔshù*) எனவும் **குங்பூ** என பிரபல்யமாக அழைக்கப்படுவது (சீனம்: 功夫; பின்யின்: *gōngfu*) சீனாவில் பல நூற்றாண்டுகளுக்கு முன்பு விருத்தி செய்யப்பட்ட சீன சண்டைக் கலை முறைகள் ஆகும். இம் முறைகள் சண்டைக் கலைகளின் பொது தனித்தன்மைக்கு ஏற்ப "குடும்பங்களாக" (家, jiā), "பிரிவுகளாக" (派, pài) அல்லது "கற்பித்தலாக" (門, mén) வகைப்படுத்தப்பட்டுள்ளது. உதாரணமாக அவ்வாறான தனித் உடற் பயிற்சி உட்பட்ட தன்மைகள் மிருகம் போன்ற நடிப்புச் செயற்பாடாகவோ அல்லது சீனத் தத்துவஞானிகள், சமயங்கள், இதிகாசங்கள் ஆகியவற்றால் உயிர்ப்பூட்டப்பட்ட பயிற்சி முறைகளாகவோ காணப்படும். சுவாச மூலம் குவியச் செய்யபப்டும் முறைகள் *அகம்* (内家拳, nèijiāquán) எனவும், தசைகளை மேம்படுத்தி, நரம்புகளை வலிமைப்படுத்தி முக்கியத்துவம் கொடுக்கப்படும் முறைகள் *புறம்* (外家拳, wàijiāquán) எனவும் அடையாளப்படுத்தப்படும். புவியியல் அடிப்படையில் *வடக்கு* (北拳, běiquán) மற்றம் *தெற்கு* (南拳, nánquán) என வகைப்படுத்தப்படும் முறையும் முக்கியமானதொரு வகைப்படுத்தலாகும்.
**சிங்கார சென்னை** (*Singara Chennai*) என்பது 9 சூலை 2004 அன்று வெளியிடப்பட்ட ஒரு இந்தியத் தமிழ் திரைப்படம்.

நடிப்பு
-------

* கலாபவன் மணி குமாராக
* ரதி புவனாவாக
* அபிநய் சூர்யாவாக
* விஜயன் புவனாவின் தந்தையாக
* முத்துக்காளை
* கனல் கண்ணன்

தயாரிப்பு
---------

இந்த படத்தில் முதன்முதலில் 2003 சூலையில் பிரசன்னா முக்கிய கதாபாத்திரத்தில் நடிப்பதாக அறிவிக்கப்பட்டது. ஆனால் இறுதியில் நடிகர்களில் மாற்றம் ஏற்பட்டது. நடிகர்கள் மாற்றம் இருந்தபோதும், கலாபவன் மணி, ரதி ஆகிய நடிகர்கள் படத்தில் இடம்பெற்றனர்.

இசை
---

இப்படத்திற்கு கார்த்திக் ராஜா இசையமைத்தார்.

* "அப்பரம் என்ன" - விஜய் யேசுதாஸ், சுபிக்ஷா
* "கண்ணடி மாளிகையே" - ஜெயராம், சுபிக்ஷா
* "காபூல் தேசத்து" - கார்த்திக், ஹரிணி
* "சென்னாகுன்னி" - ஹரிஷ் ராகவேந்திரா
* "வந்தாரை வாழ" - திப்பு, இளையராஜா

வரவேற்பு
--------

*BBThots* எழுதிய விமர்சனத்தில் "மிகச் சிறந்த இயக்குனரின் கைகளில், ஒரு சுவாரஸ்யமான படமாக உருவாக்கப்பட்டிருக்கக் கூடிய ஒரு கதைக் கருவாக உள்ளது. ஆனால் திரைப்படம் மோசமான திரைக்கதையால் குறைமதிப்பிற்கு ஆளாகிஉள்ளது. சில அறியப்படாத காரணங்களுக்காக, கதையை விட நகைச்சுவைப் பாதையை நம்பியிருப்பதாகத் தெரிகிறது. "

குறிப்புகள்
-----------

 

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2020-09-16 அன்று மூலம் பரணிடப்பட்டது. 2021-08-03 அன்று பார்க்கப்பட்டது.
மஞ்சள் கல் தேசியபூங்காவில் உள்ள படிக வெந்நீர் ஊற்றில் வசிக்கும் மிகைவெப்ப விரும்பிகள் இந்த பிரகாசமான நிறத்தை உண்டாக்குகின்றன**உச்சவிரும்பி** *(Extremophile)* என்பது புவியில் வாழும் பெரும்பாலான உயிரினங்களுக்கு தீங்கு விளைவிக்கும் வாழ்விடச் சூழலில் தழைத்து வளரும் உயிரினம் ஆகும்.

1980 மற்றும் 90களில் நுண்ணுயிர்கள் உச்ச அளவான சூழலில் வாழும் திறன் பெற்றுள்ளன என்பதை உயிரியலாளர் கண்டறிந்தனர். வெந்நீர் ஊற்றுகள், உறைபனி, அம்மோனியா, ஹைட்ரஜன் சல்ஃபைடு போன்ற நச்சு வாயுக்கள், ஆக்சிஜனே இல்லாமை போன்ற சூழலிலும் உயிர்கள் வாழ்வது அறியப்பட்டுள்ளது.

இந்த உயிரினங்கள் அவ்வவற்றிற்கே உரிய சூழல் முடுக்கை நன்கு பயன்படுத்திக் கொண்டது புவியின் தொடக்க காலங்களில் உயிரினங்கள் தோன்ற வழிவகுத்தது என்று கருதப்படுகிறது.

வகைகள்
------

**அமிலவிரும்பி**

3 மற்றும் அதற்கு குறைவான pH உள்ள சூழலில் வாழும் உயிரினம்.

**காரவிரும்பி**

9 மற்றும் அதற்கு அதிகமான pHஉள்ள சூழலில் வாழும் உயிரினம்

உப்பு விரும்பி

வாழ்வதற்கு அதிக உப்பு அவசியம் தேவைப்படும் உயிரினம்

மிகைவெப்ப விரும்பி

80 - 122 டிகிரி செல்சியசு வெப்பநிலையில் வாழும் உயிரினம்

**கதிர்வீச்சு எதிர்ப்பி**

புறஊதா கதிர்வீச்சு மற்றும் உட்கருக் கதிர்வீச்சையும் எதிர்த்து வாழும் உயிரினம்

**வெப்பஅமில விரும்பி**

வெப்ப மற்றும் அமில விரும்பி

**உலர் விரும்பி**

உச்ச கட்ட உலர் சூழலில் (பாலைவனம்) வாழும் உயிரினம்

சான்றுகள்
---------

1. ↑  Gouy M. & Chaussidon M. 2008. Ancient bacteria liked it hot. *Nature* **451**: p635.
**சயான்** *(Sayan)* என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு நகரம் மற்றும் நகராட்சியாகும். சூரத் மாநகராட்சிப் பகுதியில் இருக்கும் முதன்மையான தொழிற்சாலை நகரங்களில் இந்நகரமும் ஒன்றாகும். தேசிய நெடுஞ்சாலை எண் 228 இல் சூரத்திலிருந்து 18 கிலோமீட்டர் தொலைவில் சயான் அமைந்துள்ளது. இவ்வூரில் சர்க்கரை ஆலைகள் பிரபலமாகும். இங்கு வாழ்பவர்களில் பெரும்பாலோர் கோலிசு என்ற பூர்வகுடிகள் ஆவர்.

புவியியல் அமைப்பு
-----------------

21°19′01″ வடக்கு 72°52′40″ கிழக்கு என்ற அடையாள ஆள்கூறுகளில் சயான் நகரம் பரவியுள்ளது. மேலும், கடல் மட்டத்தில் இருந்து 19 மீட்டர் உயரத்தில் இந்நகரம் அமைந்துள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 22,000 ஆகும். இம்மக்கள் தொகையில் 50 விழுக்காடு நபர்கள் ஆண்கள் மற்றும் 50 விழுக்காடு நபர்கள் பெண்கள் ஆவர். சயான் நகரின் படிப்பறிவு சதவீதம் 65% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 90% மற்றும் பெண்களின் படிப்பறிவு சதவீதம் 87% ஆகும். மக்கள் தொகையில் 14 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
இது சீன மக்கள் குடியரசில் சீர்தரப்படுத்தப்பட்டுள்ள நேரம் குறித்தது. சீனக் குடியரசில் நேரம் குறித்து அறிய தைவான் நேரம் காண்க. மரபுவழி சீன நேர அளவைக்கு, சீன நாட்காட்டி காண்க.
1912 முதல் 1949 வரை சீன மக்கள் குடியரசில் கடைபிடிக்கப்பட்ட நேர வலயங்கள்.
**சீன சீர்தர நேரம்** சீனாவில் உள்ள ஒற்றை சீர்தர நேரத்தைக் குறிக்கிறது; சீனா ஐந்து புவியியல் நேர வலயங்களில் பரந்திருப்பினும் நாடு முழுவதும் ஒருங்கிணைந்த அனைத்துலக நேரத்திற்கு எட்டு மணிநேரம் முன்னதாக உள்ள ஒ.ச.நே + 08:00 கடைபிடிக்கின்றது. இந்த அலுவல்முறை தேசிய சீர்தர நேரம் உள்ளூரில் *பெய்ஜிங் நேரம்* (எளிய சீனம்: 北京时间) என்றும்  பன்னாட்டளவில் *சீன சீர்தர நேரம்* (CST) என்றும் அறியப்படுகின்றது. 1991 முதல் பகலொளி சேமிப்பு நேரம் கடைபிடிக்கப்படுவதில்லை.

சிறப்பு நிர்வாகப் பகுதிகள் தங்களுக்கான நேரக் கட்டுப்பாட்டு ஆணயங்களை கொண்டுள்ளன. இவை *ஆங்காங் நேரம்* (香港時間) என்றும் *மக்காவு சீர்தர நேரம்* (澳門標準時間) என்றும் அறியப்படுகின்றன. 1992 முதல் இவை பெய்ஜிங் நேரத்திற்கு இணையானவையாக கருதப்படுகின்றன.

ஒரே நேர வலயமாக ஒ.ச.நே + 08:00 உள்ளதால், மேற்கிலுள்ள சிஞ்சியாங்கில் குளிர்காலத்தில் கதிரவன் எழுச்சி காலை பத்து மணிக்கும் கோடை காலத்தில் கதிர் மறைவு நள்ளிரவிலும் நிகழ்கின்றது.

மேற்கோள்கள்
-----------

1. ↑  "时间的概念". *国家授时中心科普网站*. 2012-10-16 அன்று மூலம் பரணிடப்பட்டது.
2. ↑  "CST – China Standard Time (Time Zone Abbreviation)". *timeanddate.com*.
3. ↑  timeanddate.com, Daylight Saving Time in China
உச்சிட்ட கணபதி, 19 ஆம் நூற்றாண்டைச் சேர்ந்த "தத்வநீதி" என்னும் நூலில் காணப்படும் படம்.
**உச்சிட்ட கணபதி** (சமக்கிருதம்: उच्छिष्ट-गणपति, Ucchiṣṭa Gaṇapati) விநாயகரின் முப்பத்து இரண்டு திருவுருவங்களில் 8வது திருவுருவம் ஆகும். காணாபத்தியத்தின் ஆறு முக்கிய பிரிவுகளுள் ஒன்றான உச்சிட்ட காணாபத்தியம் என்னும் காணாபத்தியப் பிரிவின் முதன்மைக் கடவுள் இவராகும்.

திருவுருவ அமைப்பு
-----------------

இந்தத் திருவுருவத்தின் நிறம் குறித்து நூல்களில் வெவ்வேறு தகவல்கள் காணப்படுகின்றன. "மந்திர மகார்ணவம்" என்னும் நூலில் உச்சிட்ட கணபதியின் நிறம் சிவப்பு எனக் காணப்பட, உத்தர காமிகாகமம் கருமை என்கிறது. வேறு சில நூல்கள் இத்திருவுருவத்தின் நிறம் நீலம் என்கின்றன. உச்சிட்ட கணபதி வடிவத்தில் கணபதிக்கு இடப்புறத்தில் தேவியின் உருவம் காணப்படும். பல எடுத்துக்காட்டுகளில் தேவியின் உருவம் கணபதியின் இடது தொடைமீது இருக்கும் நிலையில் காட்டப்பட்டுள்ளது. பெரும்பாலும் தேவியின் உருவம் ஆடைகள் அற்ற நிலையிலேயே இருக்கும். மிக அரிதாக ஆடை அணிந்தபடி இருப்பதும் உண்டு. இவ்வடிவத்தில் கணபதிக்கு ஆறு கைகள் உள்ளன. இவற்றுள் ஐந்து கைகளில் நீலோற்பலம், மாதுளம் பழம், வீணை, நெற்கதிர், அட்சமாலை என்பவற்றை ஏந்தியிருப்பார். ஆறாவது கை தேவியைத் தழுவியிருக்கும்.

குறிப்புக்கள்
-------------

1. ↑  Rao pp. 53-5
2. ↑  Satguru Sivaya Subramuniyaswami. *Loving Ganesha*. Himalayan Academy Publications. பக். 66. பன்னாட்டுத் தரப்புத்தக எண்:978-1-934145-17-3.
**ஆலம்பூர்**, இந்தியாவின் மத்தியப் பிரதேசத்தில் உள்ள பிண்டு மாவட்டத்தில் உள்ள நகரப் பஞ்சாயத்து ஆகும். மல்கர் ராவ் ஓல்கருடைய சாத்ரி ஆலம்பூரில் அமைந்துள்ளது.

புவியியல்
---------

ஆலம்பூர், 26°01′N 78°47′E﻿ / ﻿26.02°N 78.79°E﻿ / 26.02; 78.79 இடத்தில் அமைந்துள்ளது. கடல் மட்டத்தில் இருந்து இவ்வூர் சராசரியாக 159 மீட்டர் (521 அடி) உயரத்தில் அமைந்துள்ளது. பிந்த் மாவட்டத்தின் தலைநகரில் இருந்து 110 கிமீ தொலைவில் உள்ளது. குவாலியரிலிருந்து 100 கிமீ தொலைவிலும், தாத்தியாவிலிருந்து 60 தொலைவிலும் அமைந்துள்ளது.

பெயர்க்காரணம்
-------------

ஆளுநராக இருந்த ஆலம் சாஹ் பவர் என்ற பெயரில் ஆலம்பூர் எனப்பெயர்பெற்றது. இது சுமார் 14-15-ம் நூற்றாண்டில் உருவாக்கப்பட்டதாக இருக்கும்.

வரலாறு
------

* ஆலம்பூரில் உள்ள வரலாற்று சிறப்புமிக்க கோட்டைஆலம்பூரில் உள்ள வரலாற்று சிறப்புமிக்க கோட்டை
* சாத்ரியின் பின்பக்க தோற்றம்சாத்ரியின் பின்பக்க தோற்றம்

குறிப்புகளும் மேற்கோள்களும்
---------------------------

1. ↑  "Falling Rain Genomics, Inc - alampur". 2010-08-01 அன்று மூலம் பரணிடப்பட்டது. 2015-09-05 அன்று பார்க்கப்பட்டது.
**தற்காலிக நீக்கம்** அல்லது **இடை நீக்கம்** (Suspension) என்பது பணியிட விசாரணை நடைபெறுவதற்காக அல்லது நிறுவனத்தின் கொள்கை மீறலுக்கான ஒழுங்கு நடவடிக்கையாக, பணியாளருக்கு ஊதியத்துடன் அல்லது ஊதியமல்லாது வழங்கப்படும் தற்காலிக நீக்கக் காலத்தினைக் குறிப்பதாகும். பள்ளியில் இருந்து தற்காலிகமாக நீக்கப்படும் காலத்தினையும் இது குறிக்கிறது.

பணியிடம்
--------

ஒரு நிறுவனத்தின் கொள்கையை மீறியதற்காக பணியிடத்தில் இடைநீக்கம் செய்யப்படுவது ஒரு பொதுவான நடைமுறையாகும். ஒரு வணிக மேலாளர் அல்லது மேற்பார்வையாளர் ஒரு பணியாளரின் செயலை, வேண்டுமென்றோ அல்லது தற்செயலாகவோ வரம்பு மீறியதாகக் கருதும்போது பணி தற்காலிக நீக்கங்கள் ஏற்படும். இந்த நீக்கமானது நிறுவன நடவடிக்கைகளில் பாதிப்பினை ஏற்படுத்தாது.

பள்ளி ஒழுக்கம்
--------------

கல்வித்துறையில், இடைநீக்கம் (தற்காலிக விலக்கு என்றும் அழைக்கப்படுகிறது) என்பது பள்ளித் தண்டனையின் ஒரு வடிவமாகும், இதில் ஒரு மாணவன் ஒரு குறிப்பிட்ட காலத்திற்கு பள்ளிப் பாடங்களைக் கற்பதில் இருந்து விலக்கப்படுகிறான். தற்காலிக நீக்கம் என்பது வெளியேற்றும் நடவடிக்கைகளின் ஒரு வடிவமாகும்; மற்றொரு வடிவம் பள்ளியிலிருந்து முழுவதுமாக நீக்கப்படுவதாகும்.   ஒரு மாணவரின் பெற்றோருக்கும், சில சமயங்களில் மாணவர் சிறப்புக் கவனம் செலுத்தக் கூடிய மாணவராக இருந்தால் சமூகப் பணியாளர்களுக்கும், பள்ளி இடைநீக்கத்திற்கான காரணம் குறித்துத் தெரிவிக்கப்படும்.

சான்றுகள்
---------

1. ↑  Kevin F. McNeill, B. Friedman, Camila Chavez, "Keep them so you can teach them: Alternatives to exclusionary discipline." *International Public Health Journal*, vol. 8, issue 2, pp. 169-181.
2. ↑  Sheryl A. Hemphill, Stephanie M. Plenty, Todd I.Herrenkohl, John W. Toumbourou & Richard F. Catalanoh, Student and school factors associated with school suspension: A multilevel analysis of students in Victoria, Australia and Washington State, United States, *Children and Youth Services Review*, vol. 36 (January 2014), pp. 187-194.
**தற்புருடம்** என்பது சிவபெருமானின் மறைத்தல் பணிபுரியும் முகமாகக் கருதப்பெறுகிறது.

சிவத்தோற்றம்
------------

சிவபெருமானை படைப்பின் கடவுளான பிரம்ம தேவர் பீதகற்பத்தில் தியானித்தார். அப்பொழுது சிவபெருமான் தன்னுடைய கரிய சடாமுடியில் இளம்பிறை அணிந்தவாறு காட்சியளித்தார். இந்த உருவம் தர்புருடமாகும். இத்தோற்றம் பற்றி மகாபுராணங்களில் ஒன்றான லிங்க புராணம் விளக்கியுள்ளது.

சிவமுகம்
--------

சிவபெருமானின் ஐந்து முகங்களில் நான்காவது முகமாகவும் தற்புருடம் அறியப்படுகிறது. இம்முகம் மஞ்சள் குங்கும நிறமுடையதெனவும், கிழக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக திரிபுர தாண்டவம் ஆடி மறைத்தல் பணிபுரிகின்றார்.பஞ்சபூதங்களில் காற்றின் தன்மையுடையதாக் இம்முகம் அறியப்படுகிறது. 

சிவபெருமான் தற்புருஷ முகத்திலிருந்து ரௌரவம், மகுடம், விமலம், சந்திரஞானம், பிம்பம் ஆகிய ஐந்து ஆகமங்களை தோற்றுவித்தார்.

மேற்கோள்களும் குறிப்புகளும்
---------------------------

1. ↑   இலிங்க புராணம் - தினமலர் கோயில்கள் தளம்
2. ↑   பரணிடப்பட்டது 2013-05-07 at the வந்தவழி இயந்திரம் ஆகம சாஸ்திரம் சுப்ரமணிய சிவாச்சார்யா அம்மன் தரிசனம் இணையதளம்

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
**தற்குறிப்பேற்ற அணி** என்பது இயல்பாக நடக்கும் ஒரு நிகழ்வின் மீது கவிஞர் தன் குறிப்பை ஏற்றுவதாகும்.

எடுத்துக்காட்டுகள்
------------------

**எ.கா.1:**

*போருழந் தெடுத்த ஆரெயில் நெடுங்கொடி*  

*வாரல் என்பனபோல் மறித்துக் கைகாட்ட*  

  சிலப்பதிகாரம்

**விளக்கம்**:

கோவலனும் கண்ணகியும் மதுரை மாநகரத்திற்குள் நுழைய முற்படும்போது இயல்பாகக் காற்றிலாடும் தோரண வாயிற் கொடிகளைக் கவிஞர் தம் கற்பனையினால் கோவலன் மதுரையில் கொல்லப்படுவான் என்று முன்னமே அறிந்து வர வேண்டாம் என அக்கொடிகள் எச்சரிப்பதாகக் குறிப்பேற்றிக் கூறுவார்.

**எ.கா.2:**

*தையல் துயர்க்குத் தறியா தம் சிறகால்*  

*கையால் வயிறலைத்து காரிருள் வெய்யோனை*   

*வாவு பரித் தேரேறி வாவென்றழைப்பது போல்*  

*கூவினவே கோழிக் குலம்.*  

  நளவெண்பா

**விளக்கம்**:

நளன், தமயந்தியை நீங்கி, காட்டில் விட்டுச் சென்றான். அதிகாலையும் புலர, கோழிகளும் இயல்பாகக் கூவுகின்றன. இதைக் கண்ட புகழேந்தி, தமயந்தியின் தாங்கொணாத் துயர் கண்டே, கோழிகள் சூரியனை விரைவாக வரக் கதறுவதாகக் கூறுகிறார்.

**எ.கா.3:**

 *காதலியைக் காரிருளில் கானகத்தே கைவிட்ட*  

*பாதகனைப் பார்க்கப் படாதேன்றோ - நாதம்*  

*அளிக்கின்ற ஆழிவாய் ஆங்கலவன் ஓடி*  

*ஒளிக்கின்ற தென்னோ உரை.*  

  நளவெண்பா

**விளக்கம்**:

நளன் கடலோரமாகச் செல்கின்றான். நண்டுகள்("அலவன்") தம் வளையில் இருந்து வெளிப்பட்டு கடல் நாடிச் செல்கின்றன. இதைக் கண்ட புலவர், மனைவியைக் காட்டில் விட்டுச் சென்ற பாதகனைப் பார்க்கக் கூடாது என்றே நண்டுகள் வெளியேறிச் செல்கின்றன என்கிறார்.

இவற்றையும் பார்க்கவும்
----------------------

* தமிழ் இலக்கணம்
* அணி

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**தொடர்** (Serial) என்பது தொலைக்காட்சி மற்றும் வானொலி நிகழ்ச்சிகளில் தொடர்ச்சியான அத்தியாயங்கள் பாணியில் வெளிவரும் ஒரு நிகழ்ச்சி ஆகும். இது பொதுவாக முழு தொலைக்காட்சி தொடராக அல்லது பருவங்களாக கொண்டு முக்கிய கதை அம்சத்தை மையமாக வைத்து தயாரிக்கப்படுகின்றது. சில நேரங்களில் வழித்தொடராக ஒரு தொடரில் இருந்து ஒரு கதாபாத்திரம் வாயிலாக தயாரிக்கப்படுகின்றது.

இங்கிலாந்து நாட்டில் தொடர்கள் நன்கு அறியப்பட்ட இலக்கியப் படைப்புகளின் தொடர்கதைகளை நேரடி தழுவல்களாக கொண்டு உருவாக்குவதுடன் பொதுவாக குறைந்த எண்ணிக்கையிலான அத்தியாயங்களைக் கொண்டே தயாரிக்கப்படுகின்றது. ஆனால் தமிழ்த் தொடர்கள் இதற்க்கு நேர்மறையாக குடும்ப பின்னணி மற்றும் பழிவாங்குதல் போன்ற கதைக்கருவை மையமாக வைத்து பல எண்ணிக்கையான அத்தியாயங்களை கொண்டு தயாரிக்கப்படுகின்றது.

ஒரு தொடர் கதை பார்வையாளர்களை ஈர்ப்பதற்காக பல மர்மமான மற்றும் பரப்பான முடிச்சுகளை ஒவ்வொரு அத்தியாயத்தின் மூலம் அவிழ்ப்பது போன்றே தயாரிக்கப்படும்கின்றன. இது காணெளி காட்சி பதிவு சாதனங்களின் கண்டுபிடிப்புக்கு பிறகு இந்த வகை நிகழ்ச்சியை காண்பது எளிதாக்கியுள்ளது, இதன் விளைவாக தொடர்களுக்கு வெற்றியும் மற்றும் புகழும் அதிகரித்துள்ளது.

மேற்கோள்கள்
-----------

1. ↑  Robert Giddings, Keith Selby. 2001. The Classic Serial on Television and Radio. Palgrave MacMillan. ISBN 978-0-230-59629-0
2. ↑  Alessandra Stanley (July 24, 2007). "Smile and Smile and Still Be a Villain". *The New York Times*. .

| * பா
* உ
* தொ
தொலைக்காட்சி நாடகத் தொடர்கள் |
| --- |
| இடம் வாரியாக | 
* அரபு உலகம்
* சீனா
* ஹாங்காங்
* இந்தியா
* ஜப்பான்
* பாக்கித்தான்
* பிலிப்பீன்சு
* தென் கொரியா
* தைவான்
* தமிழ்
* தாய்லாந்து
* துருக்கி

 |
| வகை | 
* வரலாற்று நாடகம்
* சட்ட நாடகம்
* காவல் நாடகம்
* மருத்துவ நாடகம்
* நாடகத் தொடர்
* அறிவியல் புனைவு

 |
| நாடு வாரியாக பட்டியல் | 
* தமிழ்

 |
| வடிவம் | 
* தொடர்
* குறுந்தொடர்

 |
**தொடக்கச் செயல்** (*booting*) என்பது கணினிகளில் ஒரு பயனர் தமது கணினிக்கு மின்னாற்றல் வழங்கித் தொடங்கும்போது அதன் வழமையானப் பணிகளை நிகழ்த்த கணினியைத் தயார்ப்படுத்தும் ஒரு நெறிமுறை ஆகும். தற்கால கணினிகளில் இது பொதுவாக இயக்கு தளத்தை ஏற்றித் தொடங்குவதாகும். மின்னாற்றல் வழங்கப்பட்டவுடன் ஒரு கணினி ஆற்றும் தொடக்கப் பணித்தொகுப்பு *ஏற்றத் தொடர்வினைகள்* என அழைக்கப்படுகின்றன. **தொடக்க ஏற்றி** என்பது மின்னாற்றல் பெற்றபின் தற்சோதனைகளை முடித்த கணினியில் முதன்மை இயக்கு தளத்தை ஏற்றும் அல்லது நிகழ்நிலைச் சூழலை அமைக்கும் ஒரு நிரல்தொகுதி ஆகும். 

1950 களில் பெருமுகக் கணிப்பொறிகள் காலத்திலிருந்தே தொடக்கநிலை நிரல்களையும் இயக்கு தளங்களையும் சேமிப்பு நாடாக்களிலிருந்து கணினி நினைவகத்திற்கு ஏற்றுவது வழமையாக இருந்தது. இந்த நெறிமுறை பெருமுகக் கணிப்பொறிகள், மினி கணினிகள், மைக்ரோ கணினிகள், தனிநபர் கணினிகள், பயனாளர் இலத்திரனியல் கருவிகளில் நடைமுறையில் உள்ளது. சில எளிமையான பதிகணினி கருவிகளில் இந்த ஏற்றத் தொடர்வினைகள் தேவையிராது; மாற்றவியலா நினைவகங்களில் சேமிக்கப்பட்டுள்ள நிரலியக்கம் மூலம் மின்னாற்றல் பெற்றவுடனேயே இயங்கத் தொடங்கும். இத்தகைய மாற்றவியலா நினைவகத்தில் உள்ள நிரலியக்கத்தில் தொடங்கி ஒருகட்ட மற்றும் பலகட்ட ஏற்றத் தொடர்வினைகள் கொண்ட பல எடுத்துக் காட்டுகள் உள்ளன. தொடக்க ஏற்றத்தின் இத்தகைய ஏற்றத் தொடர்வினைகளின்போது இயக்குதளத்தின் அல்லது நிகழ்நிலை சூழல் தரவுகளின் இரட்டை இலக்கக் குறியீடுகள் அழியாச் சேமிப்பான இரண்டாம்கட்ட நினைவகங்களிலிருந்து (வன்தட்டு நினைவகம்) மறையக்கூடிய குறிப்பில்வழி அணுகல் நினைவகங்களுக்கு ஏற்றப்பட்டு கணினிச் செயல்படத் தொடங்குகிறது. ஐபிஎம் பெருமுகக் கணினிகளில் இந்த நெறிமுறை *தொடக்க நிரல் ஏற்றம்* (Initial Program Load) என்று அறியப்பட்டது.

மேலும் அறிய
-----------

|  |  |
| --- | --- |
| Search Wiktionary | விக்சனரியில் ***bootup*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***தொடக்க ஏற்றி***   
என்பதின் ஊடகங்கள் உள்ளன. 

* How Computers Boot Up
* Practical bootloader tutorial for ATmega microcontrollers
* Booting with Grub பரணிடப்பட்டது 2007-02-10 at the வந்தவழி இயந்திரம் at OSDEV Community
* Tutorial on writing hello world bootloader
* x86 BootStrap Programming Tutorial
* Bootstrapping FreeBSD
* The Linux boot process unveiled பரணிடப்பட்டது 2007-11-17 at the வந்தவழி இயந்திரம்
* Mac OS X Boot Process பரணிடப்பட்டது 2009-01-31 at the வந்தவழி இயந்திரம்
* Jonathan de Boyne Pollard (2006). "The EFI boot process". *Frequently Given Answers*. 2016-08-26 அன்று மூலம் பரணிடப்பட்டது. 2016-08-12 அன்று பார்க்கப்பட்டது.
* Jonathan de Boyne Pollard (2006). "The ARC boot process". *Frequently Given Answers*. 2016-09-13 அன்று மூலம் பரணிடப்பட்டது. 2016-08-12 அன்று பார்க்கப்பட்டது.
* Jonathan de Boyne Pollard (1996). "The DOS and DOS/Windows boot processes". *Frequently Given Answers*. 2016-09-13 அன்று மூலம் பரணிடப்பட்டது. 2016-08-12 அன்று பார்க்கப்பட்டது.
* Jonathan de Boyne Pollard (2006). "The Windows NT 6 boot process". *Frequently Given Answers*. 2016-08-26 அன்று மூலம் பரணிடப்பட்டது. 2016-08-12 அன்று பார்க்கப்பட்டது.
* Windows Mobile 5.0 Soft Reset
* Pocket PC devices hard reset and soft reset பரணிடப்பட்டது 2011-07-03 at the வந்தவழி இயந்திரம்
* Cell phone, Tablet and Pocket PC devices hard reset and soft reset பரணிடப்பட்டது 2012-04-10 at the வந்தவழி இயந்திரம்
* Understanding Multibooting
முனைவர் **கொ. மா. கோதண்டம்** (பிறப்பு: செப்டம்பர் 15, 1938) தமிழ்நாட்டைச் சேர்ந்த தமிழறிஞர். புதினம், சிறுகதை, நாடகம், உரை, கவிதை, கட்டுரை, ஆய்வு, மருத்துவம், தொகுப்பு ஆகிய துறைகளில் பல நூல்களை எழுதியுள்ளார்.

வாழ்க்கைக் குறிப்பு
-------------------

முனைவர் கோதண்டம் செப்டம்பர் 15, 1938ல் கொட்டுமுக்கல மாடசாமி ராஜாவுக்கும், சீதாலட்சுமி அம்மாளுக்கும் மகனாகப் பிறந்தார். விருதுநகர் மாவட்டம், இராஜபாளையம் நகரைச் சேர்ந்த இவரது மனைவி ராஜேஸ்வரி இந்தியில் முதுகலைப் பட்டம் படித்தவர். 15 நூல்கள் எழுதியவர். இரு மகன்கள், குறளமுதன், இளங்கோ இருவரும் தலா இரு நூல்கள் எழுதியுள்ளனர்.

எழுத்துத் துறையில்
------------------

புதினம், சிறுகதை, நாடகம், உரை, கவிதை, கட்டுரை, ஆய்வு, மருத்துவம், தொகுப்பு முதலிய துறைகளில் 95 நூல்கள் வெளிவந்துள்ளன. இவரின் படைப்புகள் தெலுங்கு, மலையாளம், கன்னடம், சமஸ்கிருதம், ஆங்கிலம், உருசியம், செருமனியம், மற்றும் சிங்கள மொழிகளில் மொழி பெயர்க்கப்பட்டுள்ளன .

சிவசைலம் முதல் ஏற்காடு, கொடைக்கானல் மலைகளில், அடர்வனங்களில், மலைவாழ் மக்கள் குடிசைகளில், அவர்களுடன் குகைகளில், ஆற்றங்கரைகளில் தங்கி பல நாட்கள் வனங்களில் சுற்றி தாவரங்கள், அரிய மூலிகைகள், விலங்கு, பறவைகள், பற்றி ஆய்வு செய்து, அறிவியல் பூர்வமாக நூல்கள் எழுதினார்.

உலகத் தமிழ்ச் செம்மொழி மாநாட்டு சிறப்பு மலரில் நாட்டுப்புற இலக்கிய ஆய்வுக்கட்டுரை எழுதியுள்ளார். திருக்குறள் உரை, திருவள்ளுவர் இன்ப நாடகம் எழுதியவர். புதுக்கவிதையில் முத்தொள்ளாயிரம் எழுதியுள்ளார். மணிமேகலை இலக்கியத்தை நாடகமாகவும், 'மணிமேகலை' உரையும், புதுக்கவிதையில் மணிமேகலையும் எழுதியுள்ளார்.

விருதுகள்
---------

இவரது முதல் நூல் 'ஆரண்ய காண்டம்' குடியரசு தலைவர் விருது பெற்றது. பல நூற்றுக்கு மேற்பட்ட பரிசுகள், விருதுகள் பெற்றுள்ளார். தமிழக அரசு விருது, இலங்கை அரசு விருதுகளை பெற்றுள்ளார். 2007 ல் மலேசிய சர்வதேச தொலைநிலைப் பல்கலைக்கழகம் இவருக்கு 'கௌரவ டாக்டர் பட்டம்' அளித்து சிறப்பித்துள்ளது.

* இவர் எழுதிய "காட்டுக்குள்ளே இசைவிழா" எனும் சிறுவர் நூலுக்கு 2012 ஆம் ஆண்டுக்கான பால சாகித்திய அகாதமி விருது வழங்கப்பட்டது.

சமூகப் பணி
----------

இராஜபாளையம் மணிமேகலை மன்றத் தலைவராக உள்ளார். ஐம்பது ஆண்டு காலமாக இம் மன்றம் செயல்பட்டு வருகிறது.

மேற்கோள்கள்
-----------

1. ↑  "சாகித்திய அகாதெமி விருது குறிஞ்சிச்செல்வர் டாக்டர் கொ.மா.கோதண்டம்". 2016-03-04 அன்று மூலம் பரணிடப்பட்டது. 2013-08-27 அன்று பார்க்கப்பட்டது.
**கைலாஸ் மானசரோவர் யாத்திரை**, திருக்கயிலாய யாத்திரை அனுபவங்களின் கட்டுரை வடிவங்களின் தொகுப்பு நூலாகும். இந்நூல் சென்னையிலுள்ள இராமகிருஷ்ண மடத்தால் வெளியிடப்பட்டது.

முன்னுரை
--------

திருக்கயிலாயத்தின் பெருமை, இந்து, புத்த, ஜைன, பொம்பா மதத்தில் திருக்கயிலாயத்திற்கு வழங்கப்பட்டுவரும் முக்கியத்துவம், கயிலாயத்தை தரிசித்த அடியார்கள் பற்றிய பெரிய புராணச் செய்திகள் குறித்து முன்னுரையில் ஆசிரியர் குறிப்பிட்டுள்ளார்.

நூல் ஆசிரியர்
-------------

இந்நூல் ஆசிரியர் சுவாமி கமலாத்மானந்தர், மதுரை ஸ்ரீராமகிருஷ்ண மடத்தின் தலைவரும், 'ஸ்ரீராமகிருஷ்ண விஜயம்’ தமிழ் மாதப்பத்திரிக்கையின் முந்தைய ஆசிரியர்களில் ஒருவரும் ஆவார். 1998 இல் 20 பேர் கொண்ட குழுவுடன் மேற்கொண்ட திருக்கயிலாய யாத்திரை அனுபவங்களை ஸ்ரீராமகிருஷ்ண விஜயத்தில் தொடர் கட்டுரையாக (1998-2002) எழுதினார். இக்கட்டுரை மிகுந்த வரவேற்பைப் பெற்றதால், கட்டுரையுடன் பல புதிய பகுதிகளும் தகவல்களும் சேர்க்கப்பட்டு ஒரு சிறந்த வழிகாட்டி நூலாக அமையும் விதத்தில் இந்நூல் வெளியிடப்பட்டுள்ளது.

வண்ணப்படங்கள்
-------------

சிறப்புப் பக்கங்களில் புகைப்படங்களும் இந்நூலில் சேர்க்கப்பட்டுள்ளன. அவை:

* முதல் நாள் கையிலை மலையை வலம்வரும் திருக்கயிலாயக் காட்சி
* முதல் நாள் பரிக்ரமப் பாதை
* 2 ஆம் நாள் பரிக்ரமத்தில் (கிரிவலம்) மிகக் கடினமான ஏற்றம் ’டோல்மா பாஸ்’
* 3 ஆம் பரிக்ரமப் பாதை : ஒரு காட்சி
* திருக்கயிலாயம் (மேற்கு முகம்)
* திருக்கயிலாயம் (வடக்கு முகம்)
* திருக்கயிலாயக் காட்சி (தெற்கு முகம்)
* குர்லா மாந்தாதா மலையின் பின்னணியில் மானசரோவர்
* உதய வேளையின் பொன்மயமான கயிலாயம்

மேற்கோள்கள்
-----------

1. ↑

வெளி இணைப்புகள்
---------------

* கைலாஸ்-மானசரோவர் யாத்திரை
**கைவல்யசாமி** (1877--1953) என்பவர் ஒரு எழுத்தாளராகவும் பேச்சாளராகவும் இருந்தார். இந்துமதத்தில் நிலவும் குருட்டு நம்பிக்கைககளையும் இந்துமதத் தொன்மக் கதைகளின் பொய்களையும் ஆராய்ந்து நூற்றுக்கணக்கில் கட்டுரைகளை எழுதியவர்.

பிறப்பும் படிப்பும்
-------------------

கைவல்யசாமி கேரளத்தில் கள்ளிக்கோட்டையில் பிறந்தார். இவரது இயற்பெயர் பொன்னுச்சாமி ஆகும். திருச்சிராப்பள்ளியில் ஏழாம் வகுப்பு வரை படித்தார். பின்னர் கரூரில் மவுனசாமி மடத்தில் சேர்ந்து சமய இலக்கியங்களைக் கற்றார். "கைவல்ய நவநீதம்" என்னும் சைவ சமய நூலை நன்றாகக் கற்றுத் தேர்ச்சிப் பெற்றார். எனவே "கைவல்ய சாமியார்" என்று மக்கள் இவரை அழைக்கலாயினர்.

பெரியார் ஈ. வெ. இரா. நட்பு
--------------------------

கைவல்யசாமி 1903 ஆம் ஆண்டில் பெரியார் ஈ. வெ. இராமசாமியைச் சந்திக்கும் வாய்ப்புக் கிடைத்தது. திருச்செங்கோடு அருகில் இளம்பிள்ளை என்னும் ஓர் ஊரில் ஒரு நிலக்கிழார் இல்லத்தில் ஈ.வெ இரா. வும் கைவல்யசாமியும் அருகருகே அமர்ந்து விருந்து உண்டனர். அப்போது பெரியார் குடிநீர் தீர்ந்துவிட்ட குவளையில் குடிக்கத் தண்ணீர் கேட்டார். அங்கிருந்த உணவுப் பரிமாறிய பார்ப்பனர் அக்குவளையைக் கையிலெடுத்து குடிநீரை ஊற்றினார். அதைப் பார்த்த தலைமைச் சமையல்காரர், "சூத்திரன் தொட்ட பாத்திரத்தை ஏன் தொட்டாய்?" என்று கூறிக் கண்டித்தார். அப்போது உணவு சாப்பிட்டுக் கொண்டிருந்த கைவல்யசாமி ஆத்திரம் அடைந்து சோற்றுக்கையுடன் சமையல்காரப் பார்ப்பனர் கன்னத்தில் ஓங்கி அறைந்தார். "சூத்திரன் என்றால் ஆத்திரம் கொண்டு அடி" என்னும் சொலவம் இவ்வாறு தோன்றியதே ஆகும்.

எழுத்தும் பேச்சும்
------------------

குடியரசு (இதழ்), திராவிடநாடு (இதழ்) போன்ற இதழ்களில் ஏராளமான கட்டுரைகளை எழுதினார். அவை பெரும்பாலும் இந்து சமயப் புராணப் 
புரட்டுகளையும் இதிகாசங்கள் இந்துமத விழாக்கள் ஆகியவற்றின் பொருந்தாத மூடநம்பிக்கைகளையும் அம்பலப்படுத்துவதாக இருந்தன. 1929 ஆண்டு முதல் பல மாநாடுகளிலும் கூட்டங்களிலும் பேசினார். "கைவல்ய சாமியின் எழுத்தும் பேச்சும் பகுத்தறிவுப் பால பாடங்களாக விளங்குகின்றன" என்று வே. ஆனைமுத்து தம் தொகுப்புநூலில் தெரிவித்துள்ளார். 

கைவல்யசாமி கோபிச் செட்டிப்பாளையத்துக்கு அருகில் பங்களாபுதூரில் 1953 ஆம் ஆண்டில் காலமானார்.

உசாத்துணை
---------

பெரியார் ஈ.வெ இரா. சிந்தனைகள், பதிப்பாசிரியர் வே.ஆனைமுத்து
**எஸ். என். நாகராசன்** (28 திசம்பர் 1927 – 24 மே 2021) இந்தியாவின் மூத்த வேளாண்மை அறிவியலாளர்களில் ஒருவர் மற்றும் மார்க்சிய சிந்தனையாளர். *கீழைமார்க்சியம்* என்ற கருத்துநிலையை முன்வைத்தவர்

வாழ்க்கை வரலாறு
---------------

எஸ். என். நாகராஜன் 1927-இல் கோவை, சத்தியமங்கலம் என்ற ஊரில் பிறந்தார். வேளாண்மையில் முனைவர் பட்டம்பெற்றார். இந்திய வேளாண்மை ஆய்வுக்கழகத்தில் முதுநிலை அறிவியலாளராக பணியாற்றினார். பசுமைப் புரட்சியை எதிர்த்து ஆய்வகத்தில் இருந்து வெளியேறினார். தன்னை முழுமையாகவே ஒரு மார்க்சிய களப்பணியாளராக ஆக்கிக்கொண்டார்

எஸ்.என்.நாகராஜன் ‘புதிய தலைமுறை’ என்ற சிற்றிதழை முன்னின்று நடத்தினார். மார்க்சிய ஆய்வில் ஒரு மாணவர் வரிசையை அவரால் உருவாக்க முடிந்தது. ஞானி அவரது நண்பரும் மாணவருமாக இருந்தார். கோவை ஞானி பின்னர் நிகழ் போன்ற சிற்றிதழ்கள் வழியாக அவரது சிந்தனைகளை முன்னெடுத்தார்

எஸ்.என்.நாகராஜன் கீழைமார்க்சியம் என்ற கருதுகோளை முன்வைத்தார். மார்க்சியம் அடிப்படையில் ஒரு ஐரோப்பிய சிந்தனையாகவே புரிந்துகொள்ளப்பட்டது என்றார். அதை ஓர் மேலைநாட்டு அறிவியல் சிந்தனையாக அணுகக்கூடாது அதை மெய்யியல் நோக்கில் அணுகவேண்டும் என்றார். அன்பில்லாத சித்தாந்தம் அழிவை நோக்கிச்செல்லக்கூடும் என்று சொன்ன நாகராஜன் கீழைநாடுகளுக்குரிய ஒரு மார்க்சியத்துக்காக வாதிட்டார். அதை கீழைமார்க்சியம் என்று குறிப்பிட்டார்

நூல்கள்
-------

* கீழை மார்க்சியம்
* கம்யூனிசம் விடுதலையின் இலக்கணம்
* தமிழகத்தில் வேளாண்மை
* மார்க்சியம் கிழக்கும் - மேற்கும்
* அழிவின் தத்துவம்
* கிழக்கு வெல்லும்
* வாழும் மார்க்சு
* Eastern Marxism
* ஆயுதப் போராட்டத்தால் இனி உலகைக் காப்பாற்ற முடியாது

வெளி இணைப்புகள்
---------------

* காலச்சுவடு மதிப்புரை பரணிடப்பட்டது 2011-11-16 at the வந்தவழி இயந்திரம்
* அஞ்சலி எஸ்.என்.நாகராஜன், ஜெயமோகன்
**எஸ். எஸ். கணேசபிள்ளை** (சூன் 28, 1937 - ஆகத்து 30, 1995) வானொலி, மேடை நாடக நடிகரும், நாடகாசிரியருமாவார். யாழ்ப்பாணம் வரணியில் பிறந்தார் இதனாலேயே இவர் தனது புனைபெயரை 'வரணியூரான்' என்று வைத்துக்கொண்டார். மூன்று தலைமுறை காலத்துக்கு மேலாக வானொலியில் நகைச்சுவை நாடகங்களில் நடித்தும், எழுதியும் வந்தவர். பல மேடை நாடகங்கள், மற்றும் தொலைக்காட்சி நாடகங்களையும் எழுதி, இயக்கி, நடித்துமிருக்கிறார்.

இவர் ‘அபிராமி’ எனும் விளம்பர நிறுவனம் ஒன்றையும் நடத்தி விளம்பர நிகழ்ச்சிகள் பலவற்றை இலங்கை வானொலியூடாக ஒலிபரப்பியிருக்கிறார்.. கொழும்பு இறைவரித் திணைக்களத்தில் பணியாற்றிக் கொண்டே கிடைக்கும் மிகுதி நேரத்தில் இலங்கை வானொலியிலேயே தனது நாடகப் பணியைத் தொடர்ந்தவர்.

இவர் எழுதி நடித்த புளுகர் பொன்னையா, விளம்பர நிகழ்ச்சியாக ஒருவருடம் ஒளிபரப்பான ‘இரைதேடும் பறவைகள்’ நாடகம் ஆகியன பலரது அபிமானத்தைப் பெற்றது. இரைதேடும் பறவைகள் நாடகம் பின்னாட்களில் புத்தக வடிவில் வெளிவந்தது. 1995 இல் நாடகக் கலைஞர்களை அழைத்துக்கொண்டு ‘தாத்தாவின் ஆசை’ என்ற நாடகத்தைக் கனடாவில் பல பாகங்களிலும் நடத்தினார்.

வானொலி தொடர் நாடகங்கள்
----------------------

* புளுகர் பொன்னையா
* அசட்டு மாப்பிள்ளை
* இரை தேடும் பறவைகள்

மேடை நாடகங்கள்
--------------

* பாசச்சுமை
* நம்பிக்கை
* புளுகர் பொன்னையா
* அசட்டு மாப்பிள்ளை
* கறுப்பும் சிவப்பும்
* ஒருத்தருக்கும் சொல்லாதே
* தாத்தாவின் ஆசை

தொலைக்காட்சி நாடகங்கள்
----------------------

* சமூக சேவகி
* நம்பிக்கை
* காத்திருந்தவன்
* இனிப்பாருங் கோவன்
* வருடம் பிறந்தது
* வாடகை வீடு
* பாசச்சுமை

திரைப்படம்
----------

* வாடைக்காற்று (திரைப்படம்)

சிறுகதைகள்
----------

"வரணியூரான்" என்ற பெயரில் சிறுகதைகளை தினகரன், வீரகேசரி போன்ற தேசிய தினசரிகளில் எழுதியிருக்கிறார்.

வெளிவந்த நூல்கள்
----------------

* இரை தேடும் பறவைகள் (வானொலி நாடகம்)
* அசட்டு மாப்பிள்ளை (மேடை நாடகம்)

பட்டம்
------

இவரது கலைத்திறமையைப் பாராட்டி கமலாலயம் அமைப்பு ‘கலைத்தென்றல்’ பட்டத்தை வழங்கி கெளரவித்தது.

படுகொலை
-------

எஸ். எஸ். கணேசபிள்ளை 1995 ஆகத்து 30 அன்று கொழும்பு, மருதானையில் உள்ள அவரது இல்லத்தில் வைத்து இளைஞர் ஒருவரால் சுட்டுக் கொல்லப்பட்டார்.

மேற்கோள்கள்
-----------

1. 1 2 3 4  நினைவில் மறையாத வரணியூரான், தினகரன், செப்டம்பர் 9, 2011
2. ↑  'வரணியூரான்' கணேசபிள்ளை கொழும்பில் சுட்டுக் கொலை, ஈழநாடு, செப்டம்பர் 1, 1995
**சந்திரமா தேவி அக்ரஹரி**(*Chandrama devi agrahari*) இந்தியாவின் உத்தரபிரதேசத்தைச் சேர்ந்த அமேதி நகர் பேரூராட்சிக்கு இரண்டு முறை தேர்ந்தெடுக்கப்பட்ட தலைவராவார். தொழிலதிபரும் சமாஜ்வாடி கட்சி கட்சித் தலைவருமான இராஜேஷ் அக்ரஹரி இவரது கணவராவார்.

நவம்பர் 2013 இல், இவர் நகரப் பேரூராட்சித் தேர்தலில் அமேதி தொகுதியில் இருந்து சுயாதீன வேட்பாளராக 2085 வாக்குகள் வித்தியாசத்தில் தன்னை எதிர்த்த முகமது லீக் என்ற வேட்பாளரை தோற்கடித்தார். இவர், 2013 தேர்தலில் மொத்தம் 3969 வாக்குகளைப் பெற்றார். ராகுல் காந்தி உறுப்பினராக இருந்த நாடாளுமன்றத் தொகுதியின் கீழ் அமேதி நகர் பேரூராட்சியில் தங்கள் வேட்பாளர் லீலா தேவி மூன்றாவது இடத்திற்கு வந்தபோது, ​​காங்கிரஸ் ஒரு அதிர்ச்சி அடைந்தது. அதே நேரத்தில் சுயேட்சை வேட்பாளர் சந்திரமா தேவி வெற்றி பெற்றார்.
நவம்பர் 2006 முதல் தற்போது வரை, இவர் தற்போதைய தலைவராக உள்ளார். உத்தரபிரதேச மாநில அமேதி நகர் பேரூராட்சியைப் பிரதிநிதித்துவப்படுத்துகிறார்.

சந்திரமா தேவி , 13 பிப்ரவரி 2004 முதல் ராஜேஷ் மசாலா நிறுவனத்தின் அங்கீகரிக்கப்பட்ட பிரதிநிதியாகவும், ராஜேஷ் மில்க் பிரைவேட் லிமிடெட் என்ற நிறுவனத்தின் இயக்குநராகவும் உள்ளார்.

மேற்கோள்கள்
-----------

1. ↑  "Independents leading in Uttar Pradesh local bodies elections". *The Hindu*. 7 November 2006. .
2. ↑  "UP civic poll: Cong gets a shock". IBN7. 6 November 2006. Archived from the original on 2014-02-22. .
3. ↑  "Chandrama Agrahari". 6 February 2014. .
**சயந்தன் தாசு** (*Sayantan Das*) இந்தியாவைச் சேர்ந்த ஒரு சதுரங்க வீரர் ஆவார். 1997 ஆம் ஆண்டு ஏப்ரல் மாதம் 8 ஆம் தேதியன்று இவர் பிறந்தார். கொல்கத்தாவைச் சேர்ந்த இவர் 2008 ஆம் ஆண்டு வியட்நாமில் நடைபெற்ற உலக இளைஞர் சதுரங்க வெற்றியாளர் பட்டத்தை வென்றார். கொல்கத்தாவில் உள்ள குட்ரிக் தேசிய சதுரங்க அகாதமியில் சயந்தன் ஒரு மாணவராகப் பயிற்சி பெற்றார்.

தற்போதைய 10 வயதுக்குட்பட்ட சதுரங்க வீரர்களுக்கான போட்டியில் பட்டம் வென்ற ஆசிய வெற்றியாளரான திப்தயன் கோசும் குட்ரிக் தேசிய சதுரங்க அகாதமியில் பயிற்சி பெற்றவர் என்பது குறிப்பிடத்தக்கதாகும். வடக்கு கொல்கத்தாவில் உள்ள இசுக்காட்டிசு தேவாலயக் கல்லூரிப் பள்ளியில் சயந்தன் தாசு படித்தார்.

பன்னாட்டு மாசுட்டர் சப்தரிசி ராய் சயந்தன் தாசுக்குப் பயிற்சி அளித்தார்.

சயந்தன் தாசு 2014 ஆம் ஆண்டு எசுப்பானியாவில் நடைபெற்ற சதுரங்கப் போட்டியில் தனது முதலாவது கிராண்டு மாசுட்டர் தகுதி நிலையை எட்டினார்.

மேற்கோள்கள்
-----------

1. ↑  "Sport / Chess : Warm reception for Sayantan Das". *தி இந்து*. 2008-11-04. 2012-11-07 அன்று மூலம் பரணிடப்பட்டது. 2010-05-18 அன்று பார்க்கப்பட்டது. Unknown parameter `|=` ignored (உதவி)
2. ↑  "The Telegraph - Calcutta (Kolkata) | Sports | Sayantan gets top billing". Telegraphindia.com. 2009-12-01. 2010-05-18 அன்று பார்க்கப்பட்டது.
3. ↑  Tags : kolakta, sports Posted: Fri 31 October 2008, 03:43 hrs (2008-10-31). "Young guns shine in youth Chess". Indianexpress.com. 2010-05-18 அன்று பார்க்கப்பட்டது.CS1 maint: multiple names: authors list (link)
4. ↑  "Sayantan Das earns maiden Grandmaster norm". *The Times of India*.. பார்த்த நாள்: 8 July 2014.

புற இணைப்புகள்
--------------

* சயந்தன் தாசு rating card at பன்னாட்டு சதுரங்கக் கூட்டமைப்பு Edit this at Wikidata
**மரண தண்டனைக்கு எதிரான உலகக் கூட்டமைப்பு** (*World Coalition Against the Death Penalty*) என்பது மரண தண்டனைக்கு எதிராகக் குரல் கொடுக்கும் அரச சார்பற்ற அமைப்புகள், வழக்குரைஞர் கழகங்கள், தொழிற் சங்கங்கள், மற்றும் உள்ளூராட்சி அமைப்புகள் போன்றவற்றின் கூட்டமைப்பு ஆகும். மரண தண்டனைக்கு எதிரான இயக்கத்தை உலகளாவிய அளவில் வளர்த்தெடுக்க வேண்டும் என்பதே இதன் குறிக்கோள் ஆகும்.

மரண தண்டனைக்கு எதிராக பன்னாட்டு அமைப்புக்கள் மற்றும் அரசுகளில் ஆதரவைத் திரட்டல், பன்னாட்டு நிகழ்வுகளை ஏற்பாடு செய்தல், மற்றும் மரண தண்டனை எதிராக தேசிய மற்றும் பிராந்திய க்கூடுறவை வலுப்படுத்தல் போன்றவற்றில் இவ்வுலகக் கூட்டமைப்பு கவனம் செலுத்துகிறது.

2002 ஆம் ஆண்டு மே 13 இல் ரோம் நகரில் இந்த அமைப்பு உருவாக்கப்பட்டது. ஆண்டுதோறும் அக்டோபர் 10 ஆம் நாளை உலக மரண தண்டனை எதிர்ப்பு நாளாக முன்னெடுப்பது எனவும் தீர்மானிக்கப்பட்டது. சூலை 2011 அளவில் இக்கூட்டமைப்பில் மொத்தம் 121 உலக அமைப்புகள் அங்கத்துவம் வகிக்கின்றன.

இவற்றையும் பார்க்க
------------------

* மரண தண்டனை
* உலக மரண தண்டனை எதிர்ப்பு தினம்

மேற்கோள்கள்
-----------

1. ↑  "The members of the Coalition at www.worlcoalition.org". 2008-11-20 அன்று மூலம் பரணிடப்பட்டது. 2011-10-10 அன்று பார்க்கப்பட்டது.

வெளி இணைப்புகள்
---------------

* Website of the World Coalition Against the Death Penalty
***மரச் சுரைக்காய்*** (Kigelia africana) என்பது பூக்கும் தாவரம் வகையைச் சேர்ந்த பிக்னோனியேசியேக் குடும்பத்தைச் சேர்ந்த தாவரமாகும். இச்சாதிகளில் மரச் சுரைக்காய் இனம் மட்டுமே காணப்படுகின்றது. இது ஆப்பிரிக்கா முதல் எரித்திரியா, சாட் தெற்கு முதல் வடக்கு தென்னாப்பிரிக்கா, செனிகல் மற்றும் நமீபியா வை பெரும் பரம்பல் பகுதியாகக் கொண்டது.

சொற்பிறப்பியல்
--------------

இலைகள் பெறப்பட்ட இடம் கொல்கத்தா, மேற்கு வங்காளம், இந்தியா.
பூ
மரச் சுரைக்காய் காய்கள்
பட்டை பெறப்பட்ட இடம் கொல்கத்தா, மேற்கு வங்காளம், இந்தியா.
அண்ணா பல்கலைக் கழகம், அடையாறு சென்னையில் எடுக்கப்பட்ட மரச் சுரைக்காய் மரம்
இதன் இனப் பெயர் மொசாம்பிகன் பான்டு மொழிச் சொல்லான, *kigeli-keia*, இருந்து வந்தது. இதன் பொதுப் பெயர் ஆங்கிலத்ல் **sausage tree** மற்றும் **cucumber tree** நீண்ட சாசேஜ்-போன்ற காயைக் குறிக்கும். இதன் ஆபிரிக்கான மொழி பெயர் *Worsboom* என்பதுவும் சாசேஜைக் குறைக்கும் , இதன் அரபு மொழிப் பெயர் "the father of kit bags" எனக் குறிக்கும் (Roodt 1992).

இவற்றையும் பார்க்க
------------------

* சுரைக்காய்

மேற்கோள்
--------

1. 1 2  Sangita Saini, Harmeet Kaur, Bharat Verma, Ripudaman, and S. K. Singh (2009). "*Kigelia africana* (Lam.) Benth. — an overview". *Natural Product Radiance* **8** (2): 190–197. .